Så er det endnu en gang blevet mandag formiddag og dermed tid til en ny omgang små højdepunkter fra den forgangne uge. Det har både været en uge, hvor jeg har følt, at jeg har været konstant bagud med travlt på jobbet, men samtidig også en uge, hvor vi har fået hygget rigtig meget som familie – og det er nu en gang det vigtigste, så må de praktiske opgaver komme i venteposition. Jeg påtænker at få styr på hængepartierne fra sidste uge i den kommende uge, samtidig med at jeg har nogle små projekter på tapetet- deriblandt et par kreative indslag med drengene:-)
Vi fik nydt vejret i fulde drag – særligt på store bededag, hvor vejret virkelig viste sig fra sin allersmukkeste side. Vi besluttede os for at tage en tur til dyrehaven og rundede også bakken, hvor der både blev plads til en frokost i det fri og en hel del karruselture for drengenes vedkommende. Da vi kom hjem igen sidst på eftermiddagen lavede jeg en dejlig omgang koldskål som blev spist ude i haven for første gang i år<3
– Kongens efterfølger:-) –
– Der ledes efter bænkebiddere og andet godt –
– På bakken med mine yndlings –
– Koldskål i haven –
– Nye beboere på matriklen – små kaninunger –
– Denne kom frem da vi fræsede køkkenhaven –
Traileren er altså lidt sjov. Jimmy fandt den, da han var ved at fræse jorden – den er lige så gammel som jeg – kan ses i bedre stand her🙂
– Bonderoserne i haven skyder frem –
– Vores mandeltræer blomstrer –
Dyrk glæden,Føljeton,Små højdepunkterbakken,bonderoser,dyrehaven,foraar,koldskaal,mandeltrae